Diari Oficial de la Generalitat Valenciana


Sumari del DOGV 5980, del 24-03-2009 (2009/3025)

Informació pública de l'ampliació dels terminis de licitació per a la gestió indirecta del Programa d'Actuació Integrada de la UA-1, de sòl urbà.
-------------------------------------------------------------------------------------------------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/3025


Data del document
:   06-03-2009

Organisme emissor
:   Ajuntament d'Orba

Tipus de document
:   Informació Pública

Anàlisi jurídica

 Descriptors 

:   * Orba
    * licitació
    * contracte d'obres
    * administració local
    * pla d'urbanisme

Informació pública de l'ampliació dels terminis de licitació per a la gestió indirecta del Programa d'Actuació Integrada de la UA-1, de sòl urbà. [2009/3025]  
L'Ajuntament d'Orba, en la sessió extraordinària i urgent celebrada el dia 16 de gener de 2009, va adoptar el següent acord:   
«Vist l'expedient iniciat per al desenrotllament i l'execució d'un programa d'actuació integrada de la unitat d'execució 1 del sòl urbà d'Orba.  
Atés que, amb data 8 d'agost de 2008, es va dictar un acord pel Ple de l'Ajuntament per mitjà del qual es va aprovar l'obertura del procediment per a la gestió indirecta del Programa d'Actuació Integrada de la UA-1 de les Normes Subsidiàries de Planejament d'Orba, així com l'aprovació de les bases particulars de programació per les quals s'ha de regir el concurs de selecció d'un agent urbanitzador.  
Atés que, amb data 25 d'agost de 2008, es va enviar al Diario Oficial de la Unión Europea l'avís per a la publicació del corresponent anunci de concurs de conformitat amb el que establix l'article 132.2.a de la Llei 16/2005, Urbanística Valenciana.  
Atés que ha transcorregut el termini de tres mesos sense que s'hagen presentat ofertes per a participar en el concurs, la qual cosa poguera ser a causa de la complexitat tècnica de la proposta, derivada de la necessària connexió de la unitat amb el sòl urbanitzable confrontant.  
Considerant que de conformitat amb el que establix l'article 3 de la Llei 16/2005, l'activitat urbanística és una funció pública els fins de la qual estan per això orientats a la consecució de l'interés general del municipi que, en este cas, es concreta en l'acord pel qual es decidix la conveniència de programar i desenrotllar la unitat d'execució UA-1 en sòl urbà.  
Considerant que l'article 133.3 de la Llei 16/2005 establix el termini de tres mesos per a la presentació de proposicions amb caràcter de mínim, podent establir l'Ajuntament un termini superior en atenció a les raons especials que concórreguen en cada cas.  
Considerant que, en data 7 de gener de 2009, s'ha emés un informe per l'advocat urbanista, José Luis Lorente Tallada, en el qual posa de manifest la possibilitat d'atorgar un termini addicional, comptador des de l'enviament de la resolució corresponent per a la seua publicació en el Diari Oficial de la Unió Europea, a fi que, durant el termini addicional indicat, puguen presentar-se proposicions per al desenrotllament per gestió indirecta del Programa d'Actuació Integrada de la UA-1 en sòl urbà del municipi d'Orba, amb subjecció a les bases particulars que es referixen en l'anunci ja publicat en el Diari Oficial de la Unió Europea a l'efecte.  
Vistos els antecedents citats, s'acorda:  
Primer. Atorgar un termini addicional de tres mesos, comptador des de l'enviament de la present resolució per a la publicació corresponent en el Diario Oficial de la Unión Europea, a fi que, durant el termini addicional indicat, puguen presentar-se proposicions per al desenrotllament del Programa d'Actuació Integrada de la UA-1 en sòl urbà del municipi d'Orba, amb subjecció a les bases particulars que es referixen en l'anunci publicat en el Diari Oficial de la Unió Europea de data de 25 d'agost de 2008.  
Segon. Ordenar la publicació de l'acord present en els següents diaris: Diario Oficial de la Unión Europea, Diari Oficial de la Comunitat Valenciana, tauler d'edictes de l'Ajuntament i en un diari d'informació general.  
La remissió de l'anunci al Diari Oficial de la Comunitat Valenciana haurà de produir-se dins dels dos dies hàbils següents a la remissió de l'anunci al Diari Oficial de la Unió Europea. Igual termini haurà d'observar-se per a la inserció del corresponent anunci en el tauler d'edictes de l'Ajuntament.  
Tercer. Notificar este acord als sol·licitants de l'inici del procediment de programació per mitjà de gestió indirecta».  
Orba,6 de març de 2009.- L'alcalde president: Francisco Villar Agud.